Omega Mart

Omega Mart adalah sebuah pepasangan seni interaktif yang dibuat oleh syarikat seni Amerika bernama Meow Wolf dan terletak di kompleks Area15 di Las Vegas. Mereka yang memasuki pepasangan menjelajah pasar raya, dari mana mereka dapat mengakses pelbagai kawasan lain dan mengungkap naratif atau cerita. Ia menampilkan sumbangan daripada lebih 300 artis.

Omega Mart menampilkan produk buatan khas yang tersedia untuk pembelian, seperti Mammoth Chunks (Daging Hancur Mamot), Organic Moth Milk (Susu Kupu-Kupu Organik), Nut Free Salted Peanuts (Kacang Tanah Garam Tanpa Kacang), dan Ploughible Deniability Laundry Detergent (Pencuci Dobi yang Tidak Boleh Dibajak). Piñatas of the Seven Deadly Sins yang dicipta oleh artis Justin Favela, juga tersedia untuk pembelian. Pepasangan ini juga dilengkapi bar rahsia bernama Datamosh yang menyajikan lapan koktel istimewa.

Sejarah 

Konsep untuk Omega Mart pertama kali bermula pada tahun 2009, ketika para seniman pertama kali membuat pameran kedai runcit DIY, di mana menurut Las Vegas Review-Journal, pada dasarnya "hanya banyak rak blok sinder dengan botol air berwarna". Ia dicuba lagi pada tahun 2012, ketika bahagian pendidikan Meow Wolf iaitu Chimera telah bekerjasama dengan kira-kira seribu pelajar di Santa Fe, sekolah awam New Mexico untuk mengisi sebuah kedai runcit palsu dengan produk palsu buatan tangan. Kedua-dua pemasangan asal adalah sementara, dengan yang kedua dibuka pada 8 Julai 2012, dan ditutup pada 20 September tahun itu.

Pada bulan Januari 2018, Meow Wolf mengumumkan bahawa mereka akan melancarkan tarikan kekal kedua mereka (pertama adalah House of Eternal Return di Santa Fe) di Las Vegas yang akan menjadi penyewa utama kompleks runcit dan hiburan Area15.  Omega Mart pada asalnya dirancang untuk dilancarkan pada tahun 2020, tetapi pelancarannya ditangguhkan kerana pandemik COVID-19. Pada bulan Ogos 2020, Meow Wolf mengumumkan bahawa projek tersebut akan tertumpu di pasar raya bernama Omega Mart, dan dijangka dibuka pada Januari 2021. Pada Januari 2021, tarikh pembukaan pepasangan diumumkan, dan dibuka pada 18 Februari 2021.

Berbagai iklan untuk Omega Mart telah diterbitkan, dan terkenal dengan keabnormalan dan surealisme mereka. Sebuah iklan untuk pembukaannya, yang menampilkan wajah Willie Nelson yang dipalsukan ke tubuh orang lain, telah dinyatakan oleh Shelby Stewart dari Houston Chronicle bahawa memberi orang Texan "perasaan merasakan bagaimana iklan kedai runcit dibubuh dadah".  Pelbagai iklan kemudian telah diterangkan oleh Reid McCarter daripada AV Club sebagai mempunyai astetik "90-an pelik",  dan Rob Beschizza yang menulis untuk Boing Boing, menyatakan contoh sempurna mengenai "seram pengguna kosmik yang penuh dengan humor gelap dan berhantu" tertentu.

Rujukan

Pautan luaran 

 
Seni interaktif